cyanic-selkie/wikianc huggingface dataset:
Məhəmməd Səmədov
Hərbi xidmətləri
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Məhəmməd Səmədov ölümündən sonra "Xocavəndin azad olunmasına görə" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Məhəmməd Səmədov ölümündən sonra "Cəbrayılın azad olunmasına görə" medalı ilə təltif edildi.
Qarahəsənli körpüsü
Qarahəsənli körpüsü — Şərur rayonu ərazisində Arpaçayın üzərində körpü.
Ümumi məlumat
Körpünün uzunluğu 60 paqonometrdir. 1999-cu ildə inşa edilmişdir. Körpünün istifadəyə verilməsi nəticəsində Qarahəsənli kəndinin rayon mərkəzi və digər yaşayış məntəqələri ilə əlaqələri yaxşılaşdırılmışdır.
Namiq Həsənov (əsgər, 1977)
Namiq Arif Oğlu Həsənov — Azərbaycanlı şəhid.
Həyatı
Həsənov Namiq Arif oğlu 11 avqust 1977-ci ildə Gəncə şəhərində anadan olmuşdur.O, Gəncə şəhəri 4 nömrəli orta məktəbin 8-ci sinfini bitirdikdən sonra peşə məktəbində elektrik-quraşdırıcı peşəsinə yiyələnmişdir 2001-ci ildə Namiq Həsənov Nizami Rayon Hərbi Komissarlığı tərəfindən həqiqi xidmətə çağırılmış, 05 aprel 2002-ci il tarixdə Fizuli rayonu uğrunda gedən qızğın döyüşlərdə həlak olmuşdur.
Mamdouh Elssbiay
Mamdouh Elssbiay 16 sentyabr 1984-cü ildə anadan olmuşdur. Böyük Rami kimi də tanınmışdır, Misirli IFBB peşəkar bodibilderidir. O, 2020 və 2021-ci illərdə qalib gələn ikiqat Mr.Olympia çempionu olmuşdur.
Həyatı
Mamdouh Mohammed Hassan Elssbiay 6 sentyabr 1984-cü ildə Misir'in Kafr Əl-Şeyx şəhərindəki Əl-Sebea şəhərində anadan olmuşdur. O, Küveyt'ə köçməzdən əvvəl balıqçı kimi çalışmışdır və burada 2009-cu ildə Küveyt şəhərində peşəkar təlim keçməyə başlamışdır.
Boybuilding kariyerası
Elssbiay 2012-ci ildə Küveyt şəhərində keçirilən Həvəskarlar Olimpiadasında ümumi titul qazanaraq peşəkar kartını qazanmışdır. 2010-cu ildə Küveyt'də Oxygen Gym-ə qoşulmuşdur. 2011-ci ilə qədər o, 200< lbs ağırlığında olmuşdur və 2012 Həvəskar Olimpiya Küveyt mərhələsinə çıxanda 286 lbs ağırlığında idi, və beləliklədə çempion elan edilmişdir. 2013-cü ildə Elssbiay IFBB Pro-debütünü qazandığı New York Pro-da etmişdir. 2020 və 2021-ci illərdə o, Mr.Olympia yarışmasının qalibi olmuşdur.
Şəxsi həaytı
2020-ci ilin oktyabr ayında Elssbiay COVID-19 üçün müsbət test etdi və bu, onun 2020 Avropa Pro Bodibildinq Çempionatında iştirakına mane olmuşdur. Elssbiay müsəlmandır. 2021-ci ilin noyabrında onun ikinci həyat yoldaşı ilə gizli evləndiyi və birinci həyat yoldaşının bunu media vasitəsilə kəşf etdiyi məlum olmuşdur. =Rəqabət tarixi== Amatör
Proffessional
Astroqraf
Astroqraf – Göy cisimlərinin fotoşəklini çəkmək üçün astronomik alət. XIX əsrin sonlarında göyün fotoqrafik müşahidəsinə başlanması və bunun üçün ixtisaslaşdırılmış alətlərə ehtiyacın yaranması astroqrafları teleskoplar içərisində xüsusi qrup kimi fərqləndirdi. Vizual müşahidələr aparılmadığından müasir astronomiyada alətlərin vizual müşahidə üçün və foto çəkilişlər üçün qruplara ayrılması əhəmiyyətini itirmişdir.
Hazırda astroqraf teleskop növü kimi deyil, konkret çəkiliş aləti kimi istifadə olunur. Göy sferinin sutka ərzindəki hərəkətinin ardınca astoqrafın fırlanması dəqiq saat mexanizmi ilə yerinə yetirilir və ona gid (alətin optik boru suna paralel bərkidilmiş ikinci optik boru) vasitəsilə nəzarət olunur. Astoqrafın əsas xarakteristikası obyektivin, yaxud güzgünü fokus məsafəsi və alətin giriş dəliyidir.
Göyün böyük sahəsindəki ulduzların, Yerin süni peyklərinin və s. foto şəklini çəkmək üçün genişbucaqlı, qısa fokuslu (fokus məsafəsi 1 m-ədək), daha dəqiq ölçmələr üçün isə fokus məsafəsi bir neçə (2–3,5) m olan astroqraflar tətbiq olunur. Çox dəqiq ölçmələr üçün ən uzun fokuslu (7–19 m) astroqraflar işlədilir.
NGC 3376
NGC 3376, Yeni Baş Kataloqda qeydə alınmış qalaktikadır. Göy üzündə Sekstant bürcü istiqamətində yerləşir. S? tipli. tərəfindən ildə 27.94 sm (11 düymə) ölçülü  vasitəsilə kəşf edilmişdir.
Arxazlı (Nəmin)
Arxazlı — İranın Ərdəbil ostanının Nəmin şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 671 nəfər yaşayır (136 ailə).
Mayns
Mayns — Almaniyada şəhər. Reyn çayı sahillərində. Reyn çayının o biri sahilində isə Hessen şəhəri yerləşir.
Murustana
Murustana - İranın Zəncan ostanının Tarım şəhristanının Çəvərzəq bəxşinin Dəstgirdə qəsəbəsinin ərazisinə daxil olan kənd.
Əhalisi
2016-cı ilin məlumatına görə kənddə 235 nəfər yaşayır (76 ailə).
Andlı öhdəlik (1803)
"Andlı öhdəlik" — 1803-cü il 12 apreldə Rusiya ilə Car-Balakən arasında bağlanmış saziş.
Haqqında
1803-cü ilin aprelin 12-də Car-Balakənin 9 nəfərdən ibarət səlahiyyətli nümayəndə heyəti Tiflisə general Sisianovun yanına getdi. Burada onlarla Car-Balakən camaatının Rusiyanın hakimiyyəti altına alınması barədə saziş bağlandı.
“Andlı öhdəliyə” əsasən:
"Xam torpaqlardan istifadə edilməsinə görə" medalı
thumb|Medalın arxa tərəfi "Xam torpaqlardan istifadə edilməsinə görə" medalı - SSRİ Ali Sovetinin 20 oktyabr 1956-cı il tarixli qanunu ilə təsis olunmuş SSRİ medalı
Pəri cadu (pyes)
"Sehirli pəri" və ya "Pəri cadu"  — 1901-ci ildə azərbaycanlı dramaturq Əbdürrəhim bəy Haqverdiyev tərəfindən yazılmış faciə pyesi. 1901-ci ildə Şuşadan Bakıya qayıtdığı zaman pyesi bitirmişdir. Pyes milli dram qızıl fonduna daxil edilmiş, uğur qazanmışdır, Tiflis, İrəvan, Naxçıvan və digər şəhərlərdə səhnəyə qoyulmuşdur. 1924-cü ildə Mirseyfəddin Kirmanşahlı tərəfindən səhnələşdirilən Bakıda Azərbaycan Dövlət Akademik Dram Teatrının səhnəsində qoyulmuşdur.
Əsərin təhlili
"Pəri cadu" pyesində, «Azərbaycan tarixi» (Bakı, 1960, cild 2-ci) monoqrafiyasının müəlliflərinin fikrinə görə, "Bəxtsiz cavan" pyesində olduğu kimi Haqverdiyev işləyənlər üçün sevgisini və səmimiyyətini ifadə edirdi. Ədəbiyyatşünas Əziz Şərifin sözlərinə görə, "Pəri cadu" simvolik dramasında Haqverdiyev insanın şəxsi xoşbəxtliyini sorğulamışdır. Əziz Şərif qeyd edirdi:
Teatr mütəxəssisi Cəfər Cəfərov qeyd edir ki, "Pəri cadu" pyesi onun canlılığı və doğruluğu üçün dəyərlidir. Cəfərovun sözlərinə görə N.Nərimanovun "Şamdanbəy", Nəcəf bəy Vəzirovun "Yağışdan çıxıb yağmura düşdük",  "Hacı Qara" əsərləri kimi Haqverdiyev, pul mübadiləsi, mülkiyyət ideyalarını ortaya qoyur və onların bu faciəli nəticələrini aydın şəkildə nümayiş etdirir əlaqələr və fikirlər irəli sürür. Cəfərovun sözlərinə görə, "Pəri cadu" pyesin tərzi və forması Azərbaycan səhnəsinin tarixində tamamilə yeni bir fenomen idi.
Frank krallığı
Frank imperiyası və ya Frank dövləti ; — orta əsrlərdə yaranmış dövlət. 481-cü ildə Xlodviq tərəfindən yaradılıb. Çiçəklənmə dövrü Böyük Karlın dövrü olub.
Haqqında
486-cı ildə Şimali Qalliyada frank işğalları nəticəsində Frank krallığı meydana gəlib, onun da başında salik (sahilboyu) frankların başçısı, Merovey nəslindən olan Xlodviq (486-511) durub.
Frank tayfa başçısı Xlodviq Qalliyaya hücum etmək üçün başqa tayfalarla ittifaqa girib. Bu zaman Qalliyanı keçmiş Roma canişini idarə edirdi. 486-cı ildə Suasson şəhəri yaxınlığındakı döyüşdə franklar romalıları məğlub edib.
Xlodviq Qalliya torpaqlarını döyüşçülərinə və müttəfiqlərinə paylayıb. Frank əyanları iri torpaq sahiblərinə çevriliblər.
Vilayətlərə qraflar adlanan hakimlər təyin edilib. Qraf vilayətdə vergi toplayır, hərbi dəstəyə başçılıq edir və məhkəmə işlərinə baxırdı. Xlodviqin dövründə ilk qanun toplusu — Frank qanunları yaranıb. Hakimiyyətini möhkəmləndirmək üçün Xlodviq xristian dinini qəbul edib. Kilsə kralın hakimiyyətini möhkəmləndirdi.
Frank dövlətinin ən qüdrətli dövrü Böyük Karlın hakimiyyəti (768—814) illərində olub.
Merovinq dövləti
592 ildə Şimali Qalliyada frank istilası nəticəsində Frank dövləti meydana gəldi. Bu dövlətin başında salik franklarının başçısı, Merovey nəslindən olan Merovinqlər sülaləsi adını buradan götürür)Xlodviq (486–511)dururdu. Frank dövlətinin tarixi 5 əsrin sonundan 7 əsrin sonuna qədərki dövrünü əhatə edən adətən, Merovinqlər dövrü adlanan birinci dövrü belə başladı. Xlodviqin dövründə Akvitaniya (507), onun xələfləri zamanında Burqundiya (534) istila olundu; ostqotlar frankların xeyrinə Provansdan əl çəkdilər(536). 6-cı əsrin ortalarına doğru Frank dövləti keçmiş Roma əyaləti Qalliyanın, demək olar, bütün ərazisini əhatə edirdi.
Karolinq dövləti
Karolinq Frank Dövləti — VII əsrin sonunda Merovinq Dövlətinin bütün vilayətlərində de-fakto hakimiyət majordomların əlində idi. Əvvəllər onlar kralın saray idarəsinə başçılıq edən vəzifəli şəxslər(majordomus -evin böyüyü(məsələn Səlcuqlular dövlətində bunun analoquAtabəy idi) saray təsərrüfatını idarə edən) idilər. Hər cür gerçək hakimiyətdən uzaqlaşdırılan Merovinqlər sülaləsi kralları majordomların iradəsindən asılı olaraq təyin olunur və taxtdan salınırdılar. Onlar müasirləri tərəfindən saymazyana, "ərincək krallar" ləğəbi almışdılar. 687 ildə frank əyyanları içərisində uzunsürən mübarizədən sonra Avstraziya majordomu Heristallı Pipin bütün Frank dövlətinin majordomu oldu. Heristallı Pipinin nəsli olan Avstraziya mayordomları birləşmiş Frank Dövlətinin hökmdarları olaraq yeni frank sülaləsinin başlanğıcını qoydular. 751 ildən sonra Frank Dövlətini kralları kimi idarə edən bu sülalə sonra Böyük Karlın adı ilə Karolinqlər sülaləsi adlanmağa başladı.
Dağılması
Frank imperiyası möhkəm deyildi və buna görə az yaşadı. Frankların asılı hala saldığı tayfalar və xalqlar öz adətləri ilə yaşamağa davam edirdilər. Onlar müxtəlif dillərdə danışırdılar. Bu tayfalar və xalqlar müvəqqəti olaraq, yalnız silah gücünə birləşdirilmişdilər. Frank əyanları əvvəllər Böyük Karlı müdafiə edirdilər. Çünki o, əyanlara yeni torpaqlar zəbt etməkdə və kəndliləri təhkimli hala salmaqda kömək edirdi. Lakin icma üzvlərinin torpaqlarını zəbt etdikdən sonra əyanlar artıq qüvvətli imperator hakimiyyətinə ehtiyac duymurdular. İri feodallardan başqa, xırda və kiçik feodallar da imperatoru müdafiə etmirdilər. Çünki onlar da artıq məqsədlərinə nail olmuşdular. Onlara verilən benefisi artıq irsi olaraq keçməyə başlamış, kəndlilər isə əsasən təhkimli halına salınmışdılar.
Bundan başqa, həmin feodallar vassallıq əlaqəsi yolu ilə krala deyil, iri feodallara tabe idilər. Hər bir iri feodal öz mülkündə təkbaşına hakim idi. Natural təsərrüfat şəraitində nəinki ölkənin ayrı-ayrı vilayətləri arasında, hətta, ayrı-ayrı feodal mülkləri arasında da möhkəm əlaqələr yox idi. Bu cür əlaqələr ola da bilməzdi. Hər bir feodal mülkünün əhalisi başqalarından təcrid olunmuş halda yaşayır və digər yerlərin adamları ilə zəif əlaqə saxlayırdılar. Asılı kəndlilərin işinə nəzarət etmək və onları mükəlləfiyyətlər daşımağa məcbur etmək üçün feodalın öz döyüşçü dəstəsi və məhkəməsi, öz təsərrüfat müdirləri və nəzarətçiləri olmalı idi. O zaman kəndli üsyanları kiçik rayonları, bir və ya bir neçə kəndi əhatə edirdi. Feodallar kralın köməyi olmadan belə üsyanların öhdəsindən gəlirdilər. Natural təsərrüfatın hökmranlığı şəraitində feodalların torpaq üzərində mülkiyyətinin möhkəmlənməsi Qərbi Avropa dövlətlərində feodal dağınıqlığına səbəb oldu.
Böyük Karlın ölümündən sonra onun varısləri arasında aramsız müharibələr başlandı. 843-cü ildə, nəhayət, Böyük Karlın üç nəvəsi Daz Karl, Almaniyalı Lüdoviq və Lotar Verdendə Frank imperiyasını üç hissəyə bölmək haqqında müqavilə imzaladılar.
Voluyak dağı
Voluyak — Bosniya və Herseqovinanın Monteneqro ilə sərhəddində yerləşən dağ massivi. Geoloji baxımdan Voluyak Dinar Alplarının bir hissəsi hesab olunur. Əsasən çöküntü, əhəng daşlı və dolomit mənşəli süxurlardan ibarətdir. Voluyak cənub-qərb istiqamətində, Suxaya vadisi boyu silsilə şəkilində uzanır. Massiv Bosniya və Herseqovina sərhhədindən iti bucaq formasında dönərək Manteneqro ərazisinə keçir. Dağ massivinin Bosniya və Herseqovina ərazisinində olan hissəsi Suteska Milli Parkının ərazisinə daxildir. Monteneqro daxilində də massiv qorunan statusuna malikdir.
Ən yüksək zirvələri Voluyak (2337 m), Studenak (2296 m) Badnine (2245 m) və Trnovaçki Durmitordur (2232 m). Dağ massivinin şimal ətəklərində Trnovaçko gölü yerləşir. Voluyak silsiləsi şimal-şərqdən Suxaya vadisi və Maqliç dağı ilə, cənub-qərbdən İzqori vadisi və Lebrşnik dağları ilə, şimal-qərbdən isə Sutess çayı vadisi ilə həmsərhəddir. Voluyak Bosniya və Herseqovinada ikinci ən yüksək zirvədir. Voluyak zirvəsindən turistlər ətrafdakı Maqliç, Böyük Vitao və Durmitor zirvələrini seyr edə bilirlər.
Bosniya müharibəsi zamanı dağ ərazisi döyüş bölgələrindən kənarda qalmış və mina təhlükəsi ehtimalı çox aşağıdır. O üzdən bu bölgə turistlərin sevimli məkanıdır. Sərhəd zonası olduğuna görə turistlərə üzərində xarici pastortlarını götürməyi məsləhət bilinir. Meşə ərazilərində ayıya, vəhşi atlara rast gəlmək mümkündür.
Mastabe adası
Mastabe adası — Filippin arxipelaqının mərkəzində, sahəsi 3269 km² olan ada. Əhalisi — 672 227 nəfərdir (2010).
Coğrafiya
Cənubdan Visayan dənizi, qərbdən Sibuyan dənizi, şərqdən Samar dənizi ilə əhatələnmişdir. Maksimal hündürlüyü 697 metrdir. Cənub hissəsində dərin körfəz vardır. Bitki örtüyü tropik meşələrdir.
İnzibati bölgü
Əsas şəhəri - Mastabe.Ada Mastabe vilayətinə daxildir. Burada 1 şəhər dairəsi və 14 inzibati vahidlik vardır.
İqtisadiyyat
Adanın əsas gəlir mənbəyi kənd təsərrüfatıdır. Burada qarğıdalı, çəltik, tütün, şəkər qamışı, kokos, palma yetişdirilir. Balıqçılda inkişaf etmişdir. Adadan Qızıl, marqans, mis və daş komur çıxarılır.
Ağabala Novruzov
Novruzov Ağabala Əli oğlu (22 oktyabr 1932, Xızı rayonu, Qəriban kəndi – 20 sentyabr, 1993, Bakı) – Xanəndə, muğam bilicisi.
Həyatı
Zülfü Adıgözəlovun məktəbinin davamçısı idi. Gənc yaşların xalq şənliklərində xanəndə kimi yetişmişdi. Bir müddət Azdövlətkonsertin solisti olmuşdu. "Zabul-segah"ın və "Rast"ın gözəl ifaçılarından idi. İran İslam Respublikasında diski hazırlanıb.
Şirin həyat (film, 1960)
Şirin həyat  — İtalyan kinorejissoru Federiko Fellininin 1960-cı ildə çəkdiyi bədii film. 13 yaşından aşağı uşaqlara baxılması tövsiyə edilmir.
Məzmun
İtalyan kinorejissoru Federiko Fellininin "Şirin həyat" filminin yaranması, keçən əsr 50-60-cı illərdə İtaliya kapitalizminin çiçəkləndiyi dövrə təsadüf edir. Filmin qəhrəmanı pozğun, vicdanını çoxdan susdurmuş, istedadını xərcləmiş, öz əvvəlki sadəlövhlüyünü itirmiş, lakin çox bacarıqlı, yüksək təbəqəyə uyğunlaşan jurnalist Marçellodur. Filmdə Fellinin sevimli aktyoru Marçello Mastroyanni iradəsiz bir sosio-psixoloji insan obrazı yaratmışdır. Bu film cəmiyyətin "iqtisadi-möcüzə" dövrünə aiddir. Filmdə cəmiyyətin müxtəlif təbəqələri göstərilir. Filmdə Fellini mətbuatı, burjuaziyanı, aristokratları, sinifsiz adamları təsvir etmiş və müsbət qəhrəmanın olmadığını göstərmişdir. Bunlar hamısı əyyaş, alçaldılmış, təhqir olunmuş, pozğun gələcək qarşısında dəhşətə gələn, əslində isə çox bədbəxt insanlardır. Fellini filmi bu simvolla başlayır: "Roma üzərində vertolyot ipdən asılı halda İsa peyğəmbərin gipsdən hörülmüş əli açıq şəkildə durmuş heykəlini aparır. Elə bil bu heykəl "əbədi şəhərdə" nə baş verirsə ona xeyir dua verir, onu işıqlandırır".
Film qəhrəmanın və ətrafındakıların mənəvi cəhətdən tənəzzülünü tərənnüm edən əcaibin görünməsi ilə bitir. Filmdə rejissor yüksək təbəqənin deqredasiyaya uğramasını göstərir. Bu film də o biri filmlərdə olduğu kimi əxlaqi və qeyri-əxlaqi, ilahi və şeytani, gözəl və çirkin üzərində qurulan epizodlardan ibarətdir. Əgər "Kabiriya gecələri" filmində fahişə təsadüfən aktyor evinə düşürsə, "Şirin həyat" filmində aristokrat Emma öz hisslərini fahişənin yatağında həyata keçirir. Əgər "Kabiriya gecələri" filmində fahişə rəfiqələri ilə birgə müqəddəs ananın yanına gedirsə, "Şirin həyat" filmində kinoulduz Silviya fotorejissorları və Marçellonu arxada qoyaraq maraq xatirinə müqəddəs Pyotrun heykəli altından baxış meydançasına baxır. Marçello Emma ilə evlənməyə, daha dəqiq desək, onun pulu ilə evlənməyə hazırdır. Lakin o nə Emmanı, nə atasını, nə nişanlısını, nə də bütün dünyada olanları sevir. Marçello onu əhatə edən bütün insanlara biganədir. Belə biganəlik Emmaya da məxsusdur. Emma ona yaxınlaşan hər bir kişi ilə, hətta Marçellonun atası ilə də yaxınlıq edir. Bu müasir burjua cəmiyyətində qohumluq əlaqələrinin pozulmasına sübutdur. Filmdə ən vacib epizodlardan biri Ştaynerlə olan epizoddur: baş qəhrəman avara, məqsədsiz, xaotik həyat keçirir. Ştayner xaricən yüksək mədəni həyat keçirir. O, öz arvadını, uşaqlarını, musiqini və elmi sevir, dostları da buna görə ona hörmət edir. Ştaynerin evi Şərq və Qərb incəsənət əsərləri ilə zəngindir, çox gözəl tərbiyə və təhsil alıb. Öz ideyaları, məqsədləri var.
Bir anlığa Marçello öz həyatı barədə fikirləşir: O, Ştaynerin arxasınca getməyə hazırdır, lakin Ştayner iki uşağını öldürür, özünü öldürür, ona dünya qaranlıqdır, boşluqdur, həyatının mənası itib. Elə buna görə də o, cəmiyyətdən ayrılmaq qərarına gəlir və öz həyatına son qoyur. Bu əsl alicənabın müasir burjua cəmiyyətində faciəsidir. Bir anlıq Marçello Ştaynerin daxili aləmini görür və fikirləşir, qorxur və yenidən öz yolu ilə gedir. Bəlkə buna görədir ki, filmin sonunda Paulanın çağırışlarını eşidəndə təmizlik və saflıq simvolu kimi onun qarşısında diz çökür. Ona görə ki, Paulanın dünyası onun üçün əlçatmazdır. Heç nəyə baxmayaraq yaşamaq lazımdır.
Fellini filmində heç bir nəticə çıxarmır, yalnız mövqeyini, münasibətini ortaya qoyur. Çox sərt və qəzəbli bu film müasir kinoda tənqidi realizmin ən yüksək zirvələrindən olduğuna görə Oskar mükafatı alıb. Sonrakı filmlərində Fellini yenə də realizmdən uzaqlaşıb, insanların xəstə psixikasına aludə olur.
Mükafatlar
Film ən yaxşı rejissor işi, ən yaxşı ssenari və ən yaxşı dekorasiya nominasiyalarında "Oskar" mükafatına və "BAFTA" mükafatına təqdim olunsa da heç bir mükafat almayıb.
Senzura
Fernando Tambroninin rəhbərlik etdiyi sağçı hökumət filmin İtaliyada nümayişinə qadağa qoyub. Ancaq bu hökumət İtaliyada yalnız 1960-cı ilin mart-iyul aylarında hakimiyyətdə qala bilib. Onun istefasından sonra film yenidən ekranlarda nümayiş olunub. Qadağa "Şirin həyat" filminin reklamına böyük təsir göstərib və buna görə də rejissorun bu işi onun yaradıcılığında ən kütləvi işlərdən birinə çevrilib.
Qars və Naxçıvanda müsəlman üsyanları
Qars və Naxçıvanda müsəlman üsyanları — Qars vilayəti ərazisində və keçmiş Rusiya İmperiyasının İrəvan quberniyasının Naxçıvan, Sürməli, Şərur, İrəvan qəzalarında bu ərazilərin Ermənistan Demokratik Respublikasının tərkibinə daxil edilməsinə qarşı müsəlmanların silahlı üsyanları. Üsyanlar türk milliyətçilərinin, Azərbaycan Xalq Cümhuriyyəti hakimiyyətinin dəstəyi ilə həyata keçirilmişdir. Üsyan İrəvan hökuməti tərəfindən yatırılmışdır.
Siçevo dərəsi
Siçevo dərəsi (Sićevačka klisura; Сићевачка клисура) - Serbiyanın cənub-şərqində çay dərəsi. Çay dərəsi həm də arxeoloji qazıntıların aparıldığı bölgə kimi də tanınır. Nişav çayının axdığı bu dərə bölgənin diqqət çəkən geoloji və topoqrafik obyektlərindən biridir. Siçevo dərəsi Bela Palanka və Nişka Banya şəhərləri arasında yerləşir. Niş şəhərindən 14 km şərdədir. Uzunluğu 17 km, dərinliyi 350-500 metra rasında dəyişir. Dərə bəzi yerlərdə kanyon şəkilli olur. Belə kanyonlardan Qradiş kanyonunu misal göstərmək olar.
Siçevo dərəsi Kunovisa yaylasını kəsərək keçir, Svrliq və Suva Planina dağlarının cənub yamaclarından keçir. Dərənin keçdiyi bölgə yüksək məhsuldarlı ilə tanınan üzüm bağları ilə tanınır. Ərazidə daş karxanası və altı kənd yerləşir. Ən böyük kənd - Siçevodur.
Ehtimal olunur ki, bu bölgənin iqlimi neogen epoxasında daha rütubətli olmuşdur. Məhs o üzdən ərazidə çay sistemi və karst prosesi yüksək olmuşdur. Pleystosen epoxasında iqlim kəskin dəyişmiş və temperatur aşağı düşmüşdür. Bölgənin müasir iqlimi mülayim-kontinental iqlimdir. İllik yağıntı miqdarı 551 до 586,8 mm arasında dəyişir.
Arxeoloji qazıntılar
2008-ci ilin iyununda ərazidə olan bir neçə mağaralardan birində, Mala Balanitsa mağarasında Homo erectusa məxsus alt çənə sümüyü aşkar edildi. Bu hominin çənə sümük qalığının yaşını uranın izotopik analizi və infraqırmızı elektron spin rezonansına əsaslanaraq 397.000-dən 525.000 ilədək müəyyən edilmişdir. Alt çənənin morfologiyası sonrakı Homo heidelbergensisdən əhəmiyyətli dərəcədə fərqlənirdi və Neandertal insanda olan heç bir funksiyaları özündə bildirmirdi. Çənə sümüyü tapıntısı Avropa qitəsinin cənub-şərq hissəsi üçün böyük elmi əhəmiyyətə malikdir. Tapıntə əsasən orta pleystosen epoxasını xarakterizə edir.
Fahrenheit
Fahrenheit (Şimali Amerikada Indigo Prophecy kimi də tanınır) — Quantic Dream tərəfindən hazırlanan və Atari, Inc. tərəfindən əsasən PlayStation 2 və Xbox platformaları üçün buraxılan interaktiv dram döyüş-macəra janrlı videooyun. Oyunun kəsilmiş və kəsilməmiş formada versiyaları daha sonra Microsoft Windows üçün də yayınlanmışdır. Fahrenheit 1 milyondan çox nüsxə satmış və bir neçə mükafata layiq görülmüşdür. 4 dekabr 2007-ci ildə Atari oyunu Xbox 360 üçün olan versiyasını da yayımlamışdır.
8 noyabr 2011-ci il tarixində Quantic Dream oyunun senzurasız variantını GOG.com saytı vasitəsi ilə PC üçün yayınladı. Oyunun yenidən düzəldilmiş versiyası isə Fahrenheit: Indigo Prophecy Remastered adlandırıldı. Yeni versiya Aspyr tərəfindən hazırlanmış və 2015-ci ilin yanvarında Microsoft Windows, OS X, Linux və iOS üçün yayınlanmışdır. PlayStation 4 üçün uyğunlaşdırılan port isə Sony Interactive Entertainmentdə International Software Development Group tərəfindən təkmilləşdirilmiş, 9 avqust 2016-cı ildə PlayStation Network üzərindən yayına buraxılmışdır.
Fahrenheit Nyu-Yorkda baş verən oxşar yolla törədilən adi insanın anidən vəhşiləşməsi və cəmiyyət daxilində cinayətlər törətməsindən bəhs edən paranormal trillerdir. Hekayənin əsas qəhrəmanları cinayətlərin arxasındakı fövqəltəbii qüvvələri izah etməlidir. Oyun həm də təkmilləşdiricinin təkidi ilə üçüncü şəxs macəra oyunu janrına daxil edilməmiş, ilk dəfə olaraq interaktiv film-oyun janrı adı altında yayımlanan oyun olmuşdur. Oyun həmçinin budaqlanan, şaxəli ssenari xəttinə, hərəkətli animasiya sisteminə, bölünmüş ekran kameralarına və oyunu daha gerçək edən qərəzsiz və realist interfeysə malikdir. Hətta oyundakı hadisə tətikləyicilər belə zaman anlayışına malikdir, bu isə oyunu öz növbəsində dövrünün oyunlarına görə daha çox oyunçudan asılı olaraq inkişaf edən bir oyun edir.
Qəbul
Fahrenheit-in satışları 2008-ci ilin fevralından etibarən 700.000 nüsxəni keçmişdi, bu say 2015-ci ildə isə 1 milyona qədər yüksəldi. Metacritic saytına əsasən, oyun ümumilikdə müsbət rəylər almışdır, belə ki, XBOX versiyası 84/100, PC versiyası 85/100, və PlayStation 2 versiyası isə 83/100 ortalamaya layiq görülmüşdü.
GameSpot-a görə: "Fahrenheit oyunçuya bəzi yerlərdə sinematik oynayış həzzi verir, digər hissələrdə isə, əsasən, olduqca həyəcanlı oyun həzzi verir. Lakin oyun, əsasən, ssenari xəttinə görə məşhurluq qazanmışdır. Ssenari olduqca dərin və mənalıdır və insanı özünə bağlayan axıcılığa malikdir." Oyunun musiqisi isə oyunu bu qədər uğurlu edən digər bir hissədir və bu tərəfinə görə IGN-dən olduqca müsbət rəylər almışdır. Eurogamer qeyd edir ki: "Oyunda bir neçə idarəetmə və kamera kimi məsələlər var idi, lakin demək olar ki, bu oyunu həmin illər içərisində çıxan oyunlar içərisində ən həzz verici, gələcəyə yönümlü oyun hissəsi idi. Biz düşünmürdük ki, bunu deyəcəyik, amma bu oyun macəra janrında olduqca böyük addım idi". Computer Gaming World-dən Con Devidson isə ümumilikdə oyunu durğun bir janrın olduqca parlaq bir yenidən doğumu və interaktiv film-oyun janrının uğurlu qayıdışı hesab edir."
Fahrenheit 2005-ci ildə Computer Games Magazine GameSpot, GameSpy, PC Gamer US, və IGN tərəfindən ilin ən yaxşı macəra oyunu hesab edildi. PC Gamer-dən Loqan Deker yazır: "Macəra janrında olan oyunlar üçün məyusedici bir ildə Fahrenheit bütün maneələri parçaladı və janrın görkəmini özünə qaytardı". Fahrenheit GameSpot-dan "Ən yaxşı hekayə" xüsusi mükafatını qazandı və saytın "Ən yaxşı musiqi", "Ən yaxşı dublyaj", "Ən innovasiyalı oyun" və "Ən yaxşı oyun mexanikası" kateqoriyalarında əsas mükafata namizəd olaraq göstərildi. 2008-ci ildə Fahrenheit Game Informer-in ən yaxşı 10 videooyun siyahısında yer aldı.
2011-ci ildə Adventure Gamers Fahrenheit-i tarixin ən yaxşı 57-ci macəra oyunu kimi qeyd etdi.
"Remastered" versiyası
Fahrenheit: Indigo Prophecy Remastered PC üçün olduqca müxtəlif, iOS üçün isə müsbət rəylər aldı. IGN-dən Deyv Rudden bildirdi ki, oyunda daha böyük yüksəltmələr ola bilərdi, oyunun hələ də axıcı olan ssenarisini təriflədi, maraqlı kriminal konsepti, fərqli obrazları, yaradıcı dialoq sistemi və dublyajı olduğunu bildirdi. Digər tərəfdən isə düymələrlə idarəetməni və oyundakı proqram səhvlərinin əsas problem olduğunu söylədi. TouchArcade qeyd edir ki: "Oyun öz ssenari xətti, sirli qəhrəmanları, vizual və səs effektləri ilə olduqca uğurludur, lakin digər konsol portları kimi çətin idarəolunandır".
Bəsrə
Bəsrə (Ərəb dili:البصرة) — Cənubi İraqda şəhər. Bəsrə mühafazasının inzibati mərkəzi. Əhalisi 2,02 mln. nəfər (2005). İran körfəzinin 55 km-liyində, Şətt-ül-ərəb çayında port (1980-ci illərədək qabarma zamanı okean gəmiləri daxil ola bilirdi; sonralar çay yatağını lil basdığından yalnız kiçik tonnajlı gəmilər daxil olur). Nəqliyyat qovşağı. Beynəlxalq hava limanı var.
Tarixi
thumb|left|Bəsrədə neft terminalı Bəsrənin əsasını 637/638 ildə xəlifə Ömər ibn əl-Xəttab qoymuşdur. Bəsrə VIII– IX əsrlərdə ərəb-müsəlman mədəniyyətinin formalaşmasının (Bəsrə əhalisi mürəkkəb etnik-irqi müxtəlifliyi ilə seçilirdi; burada ərəblər, farslar, Hindistan və Afrika xalqları yaşayırdı), İraqın siyasi və iqtisadi həyatının, həmçinin tunc, saxsı və şüşə məmulatı istehsalının mühüm mərkəzlərindən idi. 762-ci ildə Abbasilər paytaxtı Bağdada köçürdükdən sonra Bəsrə iqtisadi mövqeyini tədricən itirməyə başladı. 923-cü ildə qərmətilərin hücumuna məruz qaldı, 947-ci ildə Büveyhilər tərəfindən zəbt olundu. XI əsrin ortalarından Səlcuqi dövlətinin tərkibində idi. 1258-ci ildə monqollar şəhəri işğal edib viran etdilər. XIV–XVI əsrlərdə monqol və türk canişinləri tərəfindən idarə olunurdu. 1538-ci ildə Osmanlı imperiyasının Bağdad paşalığına daxil edildi; 1884-cü ildən eyniadlı vilayətin əsas şəhəri oldu.
1914-cü ilin noyabrında Bəsrə ingilis qoşunları tərəfindən işğal edildi. Birinci dünya müharibəsindən sonra ingilis mandatı altında olan İraqın tərkibinə qatıldı. Bəsrə İran-İraq müharibəsi (1980–88), Küveyt böhranı (1990–91), müxalif qruplaşmalar ilə hökumət qoşunları arasındakı döyüşlər, ABŞ və müttəfiq qoşunların İraqa müdaxiləsi (2003) zamanı böyük dağıntılara məruz qalmışdır. .
Memarlıq
Əli məscidi, Təlxə, əz-Zübəyr, ibn Sirin və əl-Həsən məqbərələri tarixi memarlıq abidələrindəndir. XVIII–XIX əsrlərdən Bəsrənin müasir hissəsində fəal tikinti işlərinə başlanmış (o cümlədən Aşar rayonu, XIX əsrin əvvəlləri), şəhər çoxsaylı kanallarla bölünmüşdür (buna görə Bəsrə "Şərqin Venesiyası" adlanır). XX əsrin əvvəllərində Bəsrədə M. Lok, L. Cons və başqa memarların planı əsasında abadlıq işləri aparılmışdır (müasir Margil portu). Universitet (1964 ildən), mərkəzi kitabxana (2004-cü ilin aprelində yanmışdır), Təbiyyat tarixi muzeyi (1971) var.
Təsərrüfatı
Bəsrə ABŞ və onun müttəfiqlərinin qoşunları daxil olanadək ölkənin iri ticarət və iqtisadi, neft hasilatı və emalı (Bəsrənin yaxınlığında 1000-dən çox neft quyusu var), kənd təsərrüfatı regionu (yun, dənli bitkilər, xurma) mərkəzi olmuşdur. Neft emalı zavodu, kimya müəssisələri (azot gübrələri istehsalı zavodu, polietilen, polivinilxlorid və səmt qazlarından alınan digər məhsullar, neft emalı istehsalı üzrə kompleks), toxuculuq (yun məmulatlar, kəndir, kanat istehsalı), yeyinti (xurma emalı və s.), ayaqqabı sənayesi, kağız kombinatı, tərsanə fəaliyyət göstərir. Sənətkarlıq inkişaf etmişdir.
Qaradərəçay
Qaradərəçay — Culfa və Ordubad rayonları ərazisində çay. Arazın sol qolu.
Ümumi məlumat
Uzunluğu 40 km, hövzəsinin sahəsi 312 km²-dır. Zəngəzur silsiləsinin cənub-qərb yamacından (2100 metr hündürlüyündən) başlanır. Yaycı kəndindən şərqdə, 686 m hündürlükdə Araza tökülür. Yaz-yay qismən də payız aylarında yağan yağışlardan daşqın əmələ gətirən çaylar qrupuna daxildir. Hövzəsinin çox hissəsi alçaq dağlıqda yerləşdiyindən qar suları çayın formalaşmasında rol oynamır. Əsasən yeraltı sular və yağış suları ilə qidalanır. Suvarmada geniş istifadə olunduğundan yayda mənsəbinə çatmır. Aşağı axınında Yaycıçay adlanır. Qaradərə adlı dərədən axdığına görə belə adlandırılmışdır.
Düvərcin (Nəmin)
Düvərcin — İranın Ərdəbil ostanının Nəmin şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 232 nəfər yaşayır (46 ailə).
Vüqar Həsənov
Vüqar Məmməd oğlu Oğlu Həsənov — Azərbaycanlı şəhid.
Həyatı
Həsənov Vüqar Məmməd oğlu 9 sentyabr 1975-ci ildə Gəncə şəhərində anadan olmuşdur. O, 18 nömrəli orta məktəbin 8-ci sinfini bitirdikdən sonra təhsilini texniki-peşə məktəbində davam etdirmiş və sürücülük peşəsinə yiyələnmişdir.
Xəqani Fətiyev
Xəqani Hüseynəli oğlu Fətiyev (30 iyun 1989; Cəlilabad rayonu, Azərbaycan SSR — 27 sentyabr 2020; Füzuli rayonu, Azərbaycan) — Azərbaycan Silahlı Qüvvələrinin kiçik çavuşu, Vətən müharibəsi şəhidi.
Həyatı
Xəqani Fətiyev 1989-cu il iyunun 30-da Cəlilabad rayonunun Adnalı kəndində anadan olub. Ailəli idi. Dörd övladı yadigar qaldı.
Hərbi xidməti
Xəqani Fətiyev 2007-2009-cu illərdə Azərbaycan Silahlı Qüvvələrinin sıralarında müddətli həqiqi hərbi xidmətdə olub. 2014-cü ildən isə müddətdən artıq həqiqi hərbi xidmət qulluqçusu olaraq xidmət edirdi.
Azərbaycan Ordusunun kiçik çavuşu olan Xəqani Fətiyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Füzulinin azadlığı uğrunda gedən döyüşlərdə savaşıb. Xəqani Fətiyev sentyabrın 27-də Füzuli döyüşləri zamanı şəhid olub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Xəqani Fətiyev ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Xəqani Fətiyev ölümündən sonra "Füzulinin azad olunmasına görə" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Xəqani Fətiyev ölümündən sonra "Cəbrayılın azad olunmasına görə" medalı ilə təltif edildi.
NGC 1805
NGC 1805, Yeni Baş Kataloqda qeydə alınmış açıq ulduz topasıdır. Göy üzündə Qılıncbalığı bürcü istiqamətində yerləşir. OCL tipli. tərəfindən ildə 22.86 sm (9 düymə) ölçülü  vasitəsilə kəşf edilmişdir.
Xopok dağı
Xopok (Chopok) — Slovakiyada dağ zirvəsi. Hündürlüyü 2024 metr olan bu dağ Alçaq Tatra silsiləsinin üçüncü ən hündür zirvəsidir ( Dyumber və Ştyavnitsa zirvələrindən sonra). Xopok dağı Slovakiyanın mərkəzi hissəsində yerləşir. Xopok zirvəsindən Yüksək Tatraya silsiləsinə, Liptov bölgəsinə və Qron çayı vadisinə gözəl mənzərə açılır. Zirvəyə yaxın ərazidə kiçik bir çay evi var (Kamenná chata).
Ümumi məlumat
Xopok dağı avropa piyada marşrutu olan E8 -in üzərində, Dyumbler və Dereşe zirvələri arasında yerləşir. Əlavə olaraq zirvəyə şərqdən qərbə doğru hərəkət etməklə çatmaq mümkündür. Həmçinin turist cığırı ilə şimaldan (Demenovska vadisi ilə) və ya cənubdan (Tranqoşka və Srdeçko avtobus dayanacaqlarından) getmək mümkündür. Kant yolunun qalxdığı ən yüksək zirvələr, şimal yamacında olan Xopok Uboçdur (1834 m) və cənub yamacında olan Kosodrevinadır (1494 m).
Ərazidə orta illik temperatur −1 ° C-dir. Qeydə alınmış ən yüksək temperatur 18 ° C olmuşdur. Ən aşağı temperatur isə −27 ° C-dir. Yanvar ayının orta temperaturu −8 ° C, iyul ayının orta temperaturu isə — 6 ° C-dir. Xopok dağı Slovakiyanın ən küləkli bölgəsidir.
Dağın şimal və cənub yamacı Slovakiyanın ən yaxşı dağ-xizək yamaclarından biridir. Şimal yamacında üç dağ-xizək zonası var: 21 km -lik xizək yolu, iki kanat yolu, beş qaldırıcı oturacaq, on qaldırıcı oturacaq stansiyası. Cənub yamacında isə bir qaldırcı oturacaq və altı qaldırıcı oturacaq stansiyası var.
Klokot
Klokot (Клокот) və ya Kllokot (Kllokoti), Kosovonun Gilan rayonunda yerləşən bir qəsəbə və bələdiyyə. Bələdiyyə 2010-cu ilin yanvar ayının 8-də quruldu və məskunlaşmalar Vitina bələdiyyəsinin bir parçası idi. Bələdiyyənin baş qərərgahı Klokot qəsəbəsindədir. Bu bir Serb enklavıdır.
Coğrafiyası
Klokot, Kosovonun cənub-şərqindəki Pomoravliye coğrafi regionunda yerləşir.
Bələdiyyənin kadastr sahəsi 2,336 hektardır. Bələdiyyə, Klokot qəsəbəsini və üç kəndi ehtiva edir:
Tarixi
2003-cü ilin Avqust ayında Klokota yerləşdirilən partlayıcı qurğular, iki Amerikalı KFOR əsgərini öldürmüş və beş serb evini məhv etmişdir.
Klokot bələdiyyəsi, daha əvvəl Vitina Bələdiyyəsinin bir parçası olaraq 2010-cu ilin Yanvar ayının 8-də rəsmi olaraq qurulmuşdur. Bələdiyyənin baş qərərgahı Klokotda yerləşir. Kosovonun yeni qurulmuş bələdiyyələri, hələ Vitina bələdiyyəsinin bir parçası olaraq gördüyü serb hökuməti tərəfindən tanınmır.
2014 və Mart 2016 arasında 124 üzvü olan 30 serb ailəsi bələdiyyədən ayrılmışdır. 2016-cı ilin Dekabr ayında iki yerli serb gənc, altı albandan ibarət olan, bir qrup tərəfindən bıçaqlanmışdır. Həmən hadisədən bir həftə əvvəl, Kosovoya geri dönən bir serb ailəsinin evi yandırılmışdır.
2016-cı ildə, bələdiyyənin təxmini büdcəsi 800 min € idi.
İqtisadiyyatı
Bələdiyyənin iqtisadiyyatı əsas olaraq təbii resurslara (ümumiyyətlə mədən suyu), turizmə, kənd təsərrüfatına və kiçik ticarət sahələrinə söykənir. Klokotun 32°C-yə çatan bəzi əhəmiyyətli isti su resurları mövcuddur. Bələdiyyədən fəaliyyət göstərən 29 qeydli şəxsi müəssisə mövcuddur. thumb|Klokot [[bələdiyyəsinin xəritəsi]]
İctimai Xidmətlər
Bələdiyyədə 599 şagird və 33 müəllimdən ibarət olan 3 ibtidai məktəb, 147 şagird və 13 müəllimdən ibarət bir orta məktəb və 15 uşaq və 2 müəllimdən (2013-cü ildən bəri) ibarət bir bağça mövcuddur. İki ibtidai məktəb serb kurrikulumunu izlərkən, biri Kosovolu kurrikulumunu izləyir. Klokotdakı Müqəddəs Sava İbtidai məktəbində, 250 şagird (2001-ci ildən bəri) təhsil alır.
Siyasəti
İlk (və ən yəni) bələdiyyə seçkiləri 2009-cu ilin Noyabr ayının 15-də keçirilmişdir. Serb hökuməti bu seçkiləri tanımasa da, seçkilərə əksəriyyətlə serb mənşəli yerli seçicilərin 25,4%-i qatılmışdır. Serb olan, Saşa Mirkoviç bələdiyyənin meri seçildi. Bələdiyyə məclisinin 15 üzvündən 10-u, Serb Müstəqil Liberal Partiyası-dan, 5-i isə Kosovo Alban Demokratik Liqası-dan seçildi.
Demoqrafiyası
Klokot bələdiyyəsində serb əksəriyyəti və alban azlığı var. MAAM, 2010-cu və 2013-cü illərdəki təxminlərinə söykənərək, Klokot bələdiyyəsində, 3,500 serbin yaşadığını (71,23%) hesablamışdır. Klokot qəsəbəsində Kosovo müharibəsindən (1998-1999) əvvəl 1,500 nəfər və 2001-ci ildə isə 1,200 nəfər yaşayırdı.
Klokot bələdiyyəsi 2011
Hücum təyyarəsi
Hücum təyyarələri ilk dəfə olaraq İkinci dünya müharibəsi zamanı istifadə edilmişdirlər. Dünyada hal-hazırda ən çox tanınan hücum təyyarələri keçmiş SSRİ, hal-hazırkı Rusiya istehsalı olan Suxoy Su-25 və onun əsas rəqibi olaraq qiymətləndirilən ABŞ istehsalı olan A-10 Thunderbolt II təyyarələridir.
İlham Məmmədov (gizir)
İlham Məmmədov  — — Azərbaycanlı şəhid.
Həyatı
İlham Məmmədov 1969-cu il avqustun 12-də Gəncə şəhərində ziyalı ailəsində anadan olmuşdu. İlham bacarıqlı gənc idi. İdmanla məşğul olurdu. İlham 39 saylı məktəbi bitirmişdi. Orta məktəbi bitirdikdən sonra İlham Məmmədov 1986-cı ildə Texnologiya İnstitutuna daxil olmuşdu. İnstitutda əla qiymətlərlə oxuyurdu. VII tələbə elmi konfransındakı çıxışına görə II dərəcəli diploma layiq görülmüşdür. Kursu bitirdikdən sonra həqiqi hərbi xidmətə çağırılmışdı. Leninqrad vilayətində həqiqi hərbi xidmətdə olarkən radiasiya və kimyəvi kəşfiyyat tağımında baş kimyaçı vəzifəsində xidmət etmişdi.1989-cu ildə hərbi xidmətdən qayıtmışdı. 1992-ci ildə institutu bitirdikdən sonra bir müddət Alüminium zavodunda işləmişdir.
Hərbi xidmət
Vətənin başı üstünü qara buludlar alanda İlham Məmmədov 1993-cü il yanvarın 6-da könüllü olaraq Milli Ordu sıralarına yazılmışdı. 151 saylı hərbi hissənin tərkibində Ağdərə döyüşlərində fəal iştirak etmişdi. Gənc döyüşçü Məmmədovun döyüş yolu həddindən artıq qısa olmuşdu. Çox qısa müddət ərzində xidmət etməsinə baxmayaraq İlham Məmmədov zabit-gizir heyətinin hörmətini qazanmışdı. Döyüş yoldaşlarının hər an köməyinə çatan Məmmədov dəfələrlə göstərdiyi xidmətə görə hərbi hissə komandirinin "təşəkkür" məktubuna layiq görülmüşdü. İlham Məcid oğlu Məmmədov 1993-cü il martın 6-da Metişen kəndinin müdafiəsi uğrunda gedən döyüşdə şəhid olmuşdu.
Qəhrəman atam (teleserial, 2021)
Qəhrəman atam (köhnə adı ilə Qırmızı kamaz) — döyüş filmi və faciəvi komediya janrındakı, Türkiyə istehsalı teleserial.
İnsanlar necə yaşayır (kitab)
İnsanlar necə yaşayır - Rus yazıçısı Lev Tolstoyun 1885-ci ildə yazdığı qısa hekayədir. Bu, 1885-ci ildə nəşr olunan "İnsan nə ilə yaşayır və digər hekayələr" adlı kitabındakı qısa hekayələrdən biridir.
Personajlar
Matryona - Simonun arvadı.
Michael – Allah tərəfindən itaətsizliyinə görə cəzalandırılan və ölümlüyə çevrilən mələk.
Haqqında
Simon adlı mehriban, təvazökar və kasıb ayaqqabıçı bir gün arvadı və özünə paylamaq üçün qış paltarı tikmək üçün qoyun dərisi almağa gedir. Adətən Simonun qazandığı az pul hamıya yemək almağa xərclənirdi. Simon qərara gəlir ki, dəriləri almaq üçün o, müştərilərinin ona olan beş rubl iyirmi qəpiyi almaq üçün kolleksiyaya getməlidir. O, pulu götürməyə gedərkən arvadının qutusundan üç rublluq əskinas da götürür. Kolleksiyasını davam etdirərkən o, tam məbləği yox, yalnız iyirmi qəpiyi yığa bilir. Bundan ruhdan düşmüş Simon iyirmi qəpik pulu arağa xərcləyir və sərxoş halda evə qayıtmağa başlayır, büdrəyib öz-özünə danışır, palto satıcısını söyür. O, araqsız isti olduğunu, xəzsiz qışdan keçməyəcəyini bildirir.
Yolun sonundakı kilsəyə yaxınlaşarkən Simon dayanır və ona söykənən solğun görünən bir şey görür. O, daha sərt baxır və səhhətində zəif görünən çılpaq bir adam olduğunu görür. Əvvəlcə o, şübhələnir və Simonu sərxoş hesab edərək, adamın belə bir vəziyyətdə olduğu təqdirdə pis niyyətli ola biləcəyindən qorxur. O, kişinin başını qaldırıb ona tərəf baxdığını görənə qədər onun yanından keçir. Bir qədər düşündükdən sonra Saymon etinasızlığına görə utanır və adama kömək etmək üçün geri qayıdır.
Simon parça paltosunu çıxarır və yad adamın ətrafına sarır. O, üzərində gəzdirdiyi əlavə çəkmələri də ona verir. Hər ikisi Simonun evinə tərəf gedəndə o, ona kömək edir. Birlikdə yan-yana gəzsələr də, qərib çətinliklə danışır və Simon ondan bu vəziyyətdə necə qaldığını soruşduqda adamın verə biləcəyi yeganə cavablar: "Deyə bilmərəm" və "Allah məni cəzalandırdı". Bu vaxt Simonun arvadı Matryona gecə yeməyi üçün daha çox çörək bişirib bişirməmək barədə düşünür ki, səhər yeməyi üçün kifayət qədər çörək olsun. O, qərara gəlir ki, onların qoyub getdikləri çörəyin səhərə qədər yetərli olacaq. Qapıya yaxınlaşan Simonu görəndə onu Simonun paltarına bürünmüş qəribə bir adamla görüb qəzəblənir.
Matryona dərhal Simondan narazılığını bildirir, onları həm sərxoş olmaqda günahlandırır, həm də yeni palto tikmək üçün lazım olan qoyun dərisi ilə qayıtmadığı üçün Simonu təqib edir. Gərginlik aradan qalxdıqdan sonra o, yad adama oturub onlarla nahar etməyi təklif edir. Qəribin boşqabına qoyduğu çörəyi dişlədiyini gördükdən sonra acımağa başlayır və bunu üzündə göstərir. Qərib bunu görəndə onun qəmgin ifadəsi dərhal işıqlanır və qısa bir anlıq gülümsəyir. Simonun ona qarşı mehriban davranışı haqqında qəribin hekayəsini eşitdikdən sonra Matryona Simonun köhnə paltarlarından daha çoxunu götürür və yad adama verir.
Ertəsi gün səhər Simon qəribə müraciət edir və onun adını soruşur. Qərib adının Michael olduğunu açıqlayır. Simon Maykala izah edir ki, o, ayaqqabıçılıq işində Simonun köməkçisi kimi işləyərək öz pulunu qazana bildiyi müddətcə öz evində qala bilər. Michael bu şərtlərlə razılaşır və bir neçə il o, çox sadiq köməkçi olaraq qalır.
Qış günlərinin birində onların dükanına bir zadəgan gəlir. Zadəgan bir cüt qalın dəri çəkmə tikmək üçün ciddi şərtləri təsvir edir: onlar bir il ərzində formasını itirməməli və tikişlərində boşalmamalıdır, yoxsa Simonu həbs edərdi. Simon zadəganın onlara istifadə etmək üçün verdiyi dərini Maykala verəndə, Maykl zadəganın çiynindən kənara baxır və orada olduğundan ikinci dəfə gülümsəyir. Maykl dəri kəsib tikərkən qalın dəri çəkmələr tikmək əvəzinə, yumşaq dəridən başmaq düzəldir. Simon bunu görəndə çox gec olur və Maykldan ağlayır və niyə belə axmaqlıq etdiyini soruşur. Maykl cavab verməzdən əvvəl bir qasid onların qapısına gəlir və zadəganın öldüyü xəbərini verir və onun ölüm yatağında geyinməsi üçün başmaq sifarişini dəyişdirə biləcəklərini soruşur. Simon buna heyrətlənir və Mayklın elçiyə artıq hazırlanmış dəri başmaqları verməsini izləyir. Vaxt getməyə davam edir və Simon Mayklın sadiq köməyinə görə çox minnətdardır.
Qadın və iki uşaq nəhayət ayrıldıqdan sonra Maykl Simona yaxınlaşır və Allahın onu nəhayət bağışladığını izah edərək onunla vidalaşır. Maykl bunu edərkən onu səmavi parıltı ilə əhatə etməyə başlayır və Simon adi bir insan olmadığını etiraf edir. Simon ondan işığın niyə ondan çıxdığını və niyə yalnız bu üç dəfə gülümsədiyini soruşur. Michael izah edir ki, o, bir qadının sonrakı həyata keçməsi üçün onun həyatını əlindən almaq vəzifəsi verilmiş bir mələkdir. O, qadına yaşamağa icazə verdi, çünki o yalvarırdı ki, uşaqlarına analarından başqa heç kim baxa bilməz. Bunu edəndə Allah onu itaətsizliyinə görə cəzalandırdı və ona yenidən mələk olmaq üçün aşağıdakı suallara cavab tapmağı əmr etdi: İnsanda nə yaşayır?, İnsana nə verilmir? və İnsanlar nə ilə yaşayırlar? ? Maykl qadının ruhunu almaq üçün yerə qayıtdıqdan sonra qadının cansız bədəni yuvarlandı və indi şikəst olan qızın ayağını əzdi. Sonra Mayklın qanadları onu tərk etdi və o, çılpaq və ölümcül bir insan oldu. Simon onu xilas edəndə anladı ki, o, bu suallara cavab tapmağa başlamalıdır. O, ilk sualın cavabını Matryona ona yazığı gələndə öyrəndi, beləliklə gülümsədi və insanda yaşayanın “sevgi” olduğunu başa düşdü. İkinci sualın cavabı bir ildir ki, gün batana qədər yaşamayacağına baxmayaraq, bir il hazırlıq görən zadəganın üzərinə ölüm mələyinin yaxınlaşdığını anlayanda gəldi; beləcə Mikayıl gülümsədi və başa düşdü ki, insana verilməyən şey “öz ehtiyaclarını bilməkdir”. Nəhayət, o, əvvəllər ruhunu almadığı anadan iki qızı olan qadını gülümsəyərək görəndə son sualın cavabını anladı və anladı ki, yad və ya bir-birinə münasibətindən asılı olmayaraq, “hər şey kişilər öz qayğıları ilə deyil, sevgi ilə yaşayırlar”. Michael sözlərini yekunlaşdıraraq deyir: "İndi başa düşdüm ki, insanlara elə gəlir ki, onlar öz qayğıları ilə yaşayırlar, əslində onlar yalnız məhəbbətlə yaşayırlar. Kimin sevgisi varsa, Allahdadır, Allah da ondadır. Çünki Allah sevgidir." Michael bitirdikdə, o, kürəyində qanadlar görünən və cənnətə qayıtmaq üçün yüksəldiyi üçün Allaha həmd oxuyur.
Gərmçeşmə (Nəmin)
Gərmçeşmə — İranın Ərdəbil ostanının Nəmin şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 966 nəfər yaşayır (214 ailə).
Cerritos (ABŞ)
Cerritos — ABŞ-nin Kaliforniya ştatının Los-Anceles qraflığında şəhər. 2010-cu il siyahıyaalınmasına əsasən şəhərin əhalisi 49,051 nəfərdən ibarətdir.
Dəstgirdə (Tarım)
Dəstgirdə - İranın Zəncan ostanının Tarım şəhristanının Çəvərzəq bəxşinin Dəstgirdə qəsəbəsinin ərazisinə daxil olan kənd.
Əhalisi
2016-cı ilin məlumatına görə kənddə 1,169 nəfər yaşayır (386 ailə).
Sarıdərə dağı
Sarıdərə dağı — Ordubad rayonu ərazisində dağ (hünd. 3753,8 m). Zəngəzur silsiləsinin suayrıcısında, Ayçınqıl (3797,0 m) və Azərməsçid (3474,7 m) aşırımlarının arasında zirvə. Vənəndçayın mənbə hissəsindədir. Mehri-Ordubad batolitinin Üst Eosen yaşlı qabbro, qabbro-diorit, monsodiorit, qranosiyenit və monsoqranodioritlərindən təşkil olunmuş, konusvari və sıldırım yamaclı yüksəklikdir. Tektonik cəhətdən Zəngəzur qalxım zonasının cənub-qərb cinahında yerləşir.
Sibutu adası
Sibutu — Filippinin Tavi-Tavi vilayətinə daxil olan ada. 2010-cu il məlumatına görə adada 30 3870 nəfər yaşayır. Ada Malayziya sahillərindən 14 km şərqdə yerləşir. Filippin adalarının ən cənub adalarınadan biridir (yaşayışı olan ən cənub adasıdır.). İnzibati vahidliyə həmcinin 4 yaşayışı olmayan adada daxildir.
Ümumi məlumat
Adanın sahəsi 109 km²-dir. Mühüm təbət abidəsi hesab edilir.
Tarix
Paris müqaviləsində buraxılan səhv səbəbindən Sibutu İspaniyanın Filippinlərdə ən son mülkü olmuşdur. İnzibati vahidlik Muslim Mindanao Autonomy Act No. 197 qanunu ilə ayrıca bölgə elan edilmiş və 21 oktyabr 2006-cı ildə təstiqlınmişdir.
Baranqay
Sibutu 16 dairə-baraqaya bölünür.
Bermud üçbucağı
Bermud üçbucağı və ya Şeytan üçbucağı — Atlantik okeanın şimalında Florida, Bermud adaları və Puerto-Rikonu birləşdirən şərti xətlərin əhatə etdiyi üçbucaq ərazidir. Təqribən yarım milyon kvadrat mil sahəni tutur. Bermud üçbucağı burada çoxlu itmiş obyektə görə sirli yer və anormal zona sayılır. Şeytan üçbucağı və ya Şeytan dənizi kimi tanınan Bermud üçbucağı okeanın təqribən yarım milyon kvadrat mil (1.2 milyon km2) sahəsini tutur. Bu sahə gəmilərin, qayıqların və təyyarələrin itdiyi yüksək qəza bölgəsi kimi qeyd edilmişdir. Bermud üçbucağı kütləvi informasiya vasitələrinin təqdimatında naməlum fizika qanunlarının etibarlı olduğu və ya fizika qanunlarının işləmədiyi, qeyri-adi bölgə kimi məşhurlaşmışdır. Bu üçbucaqda bir çox təyyarə və gəmilərin qeybə çəkildiyi kimi bir inanc olduğu halda, ABŞ və bir çox digər dövlətlərin statistikaları bu cür qəzaların digər səyahət bölgələrində də çox olduğunu təsdiq edirlər.
Bermud üçbucağı
1964-cü ildə Vinsent Qaddis adında Amerikalı yazıçı Arqosy jurnalında tarixdə ilk dəfə olaraq  "Bermud üçbucağı" ifadəsini işlətmiş və onun faktiki sahəsinin Mayami, San Xuan, Puerto-Riko və Bermud adalarının birləşməsi kimi geometrik olaraq göstərmişdir. Lakin digər alimlər onun bu fikirlərini heç də ciddiyə almırlar. Onların fikrincə isə, Bermud üçbucağının ümumi sahəsi 1.3 milyon km2-dən 3.9 milyon km2 arasında dəyişir.
Yaranması
Bermud üçbucağında baş verən ilk anormal hadisə 1946-ci ildə həmin Amerikalı yazıçı Vincent Qaddisin müəmmalı şəkildə itən, ABŞ hərbi donanmasına məxsus 5 -19 bombardumançı təyyarələnin itməsi haqqında yazdığı məqalənin dərc edilməsi ilə başlayır.
1950-ci ildə isə Associated Press xəbər agentliyinin müxbiri Edvard Van Vinkılın Bermud üçbucağındakı digər sirli qeyb olmaları xatırlatması və bu ərazini "Şeytan dənizi" adlandırması ilə bu mövzu yenidən aktuallaşır. Sonralar 1964-cü ildə Vinsent Qaddisin "Ölümcül Bermud üçbucağı" adlı redaksiyası baş verən bütün hadisələrin burada cəmlənməsi ilə bu sahəyə öz töhfəsini vermiş oldu.